**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD-2507/2022

**1315a**

# Spoločná správa

**výborov Národnej rady Slovenskej republiky o prerokovaní návrhu poslancov Národnej rady Slovenskej republiky Petra PELLEGRINIHO, Denisy SAKOVEJ, Richarda RAŠIHO, Erika TOMÁŠA a Matúša ŠUTAJ EŠTOKA na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia niektoré zákony (tlač 1315)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre sociálne veci ako gestorský výbor **k návrhu poslancov** Národnej rady Slovenskej republiky Petra PELLEGRINIHO, Denisy SAKOVEJ, Richarda RAŠIHO, Erika TOMÁŠA a Matúša ŠUTAJ EŠTOKA na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia niektoré zákony **(tlač 1315)** (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

Národná rada Slovenskej republiky uznesením č. 1900 zo 6. decembra 2022 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre sociálne veci.

Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

**Návrh poslancov** Národnej rady Slovenskej republiky Petra PELLEGRINIHO, Denisy SAKOVEJ, Richarda RAŠIHO, Erika TOMÁŠA a Matúša ŠUTAJ EŠTOKA na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia niektoré zákony **(tlač 1315) prerokovali a odporučili** Národnej rade Slovenskej republiky **schváliť**:

Výbor Národnej rady Slovenskej republiky pre financie a rozpočet uznesením č. 424 z 30. januára 2023,

Výbor Národnej rady Slovenskej republiky pre sociálne veci uznesením č. 248 z 30. januára 2023.

Ústavnoprávny výbor Národnej rady Slovenskej republiky prerokoval dňa 30. januára 2023 návrh zákona **(tlač 1315)** a **neprijal uznesenie,** keďže návrh uznesenia **nezískal** **súhlas nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov a  čl. 84 ods. 2 Ústavy Slovenskej republiky.

**IV.**

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

1. V názve zákona sa vypúšťajú slová „a ktorým sa menia niektoré zákony“.

Legislatívno-technická úprava; zosúladenie s Legislatívnymi pravidlami tvorby zákonov (oznámenie č. 19/1997 Z. z.).

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

1. V čl. I sa pred 1. bod vkladajú nové body 1 a 2, ktoré znejú:

„1. V § 69a ods. 2 sa slová „§ 82 ods. 4“ nahrádzajú slovami „§ 82 ods. 6“.

2. V § 82 ods. 1 sa prvé slovo „Dôchodková“ nahrádza slovami „Ak v odsekoch 2 a 3 nie je ustanovené inak, dôchodková“.“.

Doterajšie body sa primerane preznačia, čo sa premietne aj do ustanovenia upravujúceho účinnosť zákona.

K 1. bodu: Legislatívno-technická úprava; doplnenie 1. bodu z dôvodu vloženia nových odsekov 2 a 3 do § 82 (2. bod návrhu zákona) a následnej potreby preznačenia týchto odsekov aj v § 69a.

K 2. bodu: Legislatívno-technická úprava; precizovanie textu z dôvodu vloženia nových odsekov 2 a 3 do § 82 (2. bod návrhu zákona).

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

1. V čl. I, 1. bode (§ 82 ods. 1) sa slová „menia na slová“ nahrádzajú slovami „nahrádzajú slovami“.

Legislatívno-technická úprava; zosúladenie s Legislatívnymi pravidlami tvorby zákonov (oznámenie č. 19/1997 Z. z.).

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

1. V čl. I, 2. bode (§ 82) sa na konci dopĺňa táto veta:

„Doterajšie odseky 2 až 9 sa označujú ako odseky 4 až 11.“.

Legislatívno-technická úprava; zosúladenie s Legislatívnymi pravidlami tvorby zákonov (oznámenie č. 19/1997 Z. z.).

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

1. V čl. I, 3. bode (§ 82 ods. 9) úvodná veta znie: „V § 82 ods. 9 sa na konci pripája táto veta:“ a slová „príslušného kalendárnom roka“ sa nahrádzajú slovami „príslušného kalendárneho roka“.

Legislatívno-technická úprava; zosúladenie s Legislatívnymi pravidlami tvorby zákonov (oznámenie č. 19/1997 Z. z.).

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

1. V čl. I, 4. bod znie:

„4. V § 82 ods. 11 sa slová „až 8“ nahrádzajú slovami „až 10“.“.

Legislatívno-technická úprava; zosúladenie s Legislatívnymi pravidlami tvorby zákonov (oznámenie č. 19/1997 Z. z.).

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

1. V čl. I, 6. bode [§ 233 ods. 5 písm. b)] sa slovo „dopĺňa“ nahrádza slovom „vkladá“ a na konci sa dopĺňa táto veta:

„Doterajší štvrtý bod sa označuje ako piaty bod.“.

Legislatívno-technická úprava; zosúladenie s Legislatívnymi pravidlami tvorby zákonov (oznámenie č. 19/1997 Z. z.).

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

1. V čl. II sa slová „1. 3. 2023 s výnimkou čl. I bod“ nahrádzajú slovami „1. apríla 2023 okrem čl. I bodu“ a slová „1. 1. 2024“ sa nahrádzajú slovami „1. januára 2024“.

Zmena účinnosti zákona z 1. marca 2023 na 1. apríla 2023 sa navrhuje v nadväznosti na predpokladaný termín jeho prerokovania na schôdzi Národnej rady Slovenskej republiky. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

Zároveň sa navrhujú legislatívno-technické úpravy, ktoré zosúlaďujú čl. II s Legislatívnymi pravidlami tvorby zákonov (oznámenie č. 19/1997 Z. z.).

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

**V.**

**Gestorský výbor** na základe stanovísk výborov **k návrhu poslancov** Národnej rady Slovenskej republiky Petra PELLEGRINIHO, Denisy SAKOVEJ, Richarda RAŠIHO, Erika TOMÁŠA a Matúša ŠUTAJ EŠTOKA na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia niektoré zákony **(tlač 1315)** a v ich uzneseniach uvedených pod bodom III. tejto správy **odporúča** Národnej rade Slovenskej republiky návrh zákona **v znení schválených pozmeňujúcich a doplňujúcich návrhov**

**schváliť.**

**VI.**

Gestorský výbor odporúča **hlasovať o návrhoch 1 až 8** v štvrtej časti tejto spoločnej správy **spoločne** so stanoviskom gestorského výboru **schváliť.**

**Spoločná správa** výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní **bola schválená** uznesením Výboru Národnej rady Slovenskej republiky pre sociálne veci č. 252 z 31. januára 2023.

Týmto uznesením výbor zároveň poveril spoločného spravodajcu **Jána Richtera**,aby na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Bratislava 31. januára 2023

**Vladimír Ledecký v.r**

**predseda výboru**